20. ΝΟΜΟΘΕΤ. ΔΙΑΤΑΓΜΑ υπ’ αριθ. 660 της 9/16 Σεπτ. 1970 (ΦΕΚ Α΄ 190)  Περί τροποποιήσεως του Α.Ν. 21/1967 «περί διατάξεων αφορωσών Αξιωματικούς του Κλάδου Ιπταμένων της Βασ. Αεροπορίας».  Άρθρ.1.-(Αντικαθίστανται το δεύτερον εδάφιον και η περίπτ. α΄ του τρίτου εδαφίου της παρ. 1 άρθρ. 4 Α.Ν. 21/1967 (ανωτ. αριθ. 15), και δίδεται η αληθής έννοια των διατάξεων των περίπτ. α΄ και β΄ του εδαφίου τρίτου της παρ. 2 του αυτού άρθρου). Άρθρ.2.-Διοικητικαί πράξεις περί προαγωγής Αξιωματικών Διοικητικού (Γενικής Ειδικότητος Διοικητικών εξ Ιπταμένων) εις τον βαθμόν του Ταξιάρχου, εκδοθείσαι βάσει των διατάξεων του άρθρ. 4 του Α.Ν. 21/1967 κυρούνται αφ’ ης εξεδόθησαν, των ούτω προαχθέντων παραμενόντων εκτός οργανικών θέσεων, μέχρι της καθ’ οιονδήποτε τρόπον εξόδου των εκ της υπηρεσίας. Άρθρ.3.-(Προστίθεται παρ. 4 εις το άρθρ. 4 Α.Ν. 21/1967). Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.

[Source: greek_legal_code_raptarchis | Tokens: 850]